[{"text_idx": "#000004", "text": "Milline lemmikloom sobib sinu perre ja koju?"}, {"text_idx": "#000005", "text": "Blogi Koer ja Beebi ra\u0308a\u0308gib kuidas perre su\u0308nnib laps ning kuidas lemmikloom temaga harjub. Ja\u0308rgnev jutt po\u0303hineb to\u0303estisu\u0308ndinud lool \ud83d\ude42 Olen terve elu loomadega u\u0308lesse kasvanud ning ei kujutaks seda..."}, {"text_idx": "#000006", "text": "Blogi Koer ja Beebi ra\u0308a\u0308gib kuidas perre su\u0308nnib laps ning kuidas lemmikloom temaga harjub. Ja\u0308rgnev jutt po\u0303hineb to\u0303estisu\u0308ndinud lool \ud83d\ude42"}, {"text_idx": "#000007", "text": "Olen terve elu loomadega u\u0308lesse kasvanud ning ei kujutaks seda teisiti ette. Kui muutusin elukaaslasega paiksemaks, siis hakkasin kaaluma mo\u0303tet, et vo\u0303tta endale neljajalgne so\u0303ber. Kui mina oleksin kohe varjupaika so\u0303itnud, siis elukaaslasele oli see va\u0308ga hirmutav ning kohatigi vastumeelne mo\u0303te sellepa\u0308rast, et 1) koer on vastutus 2) koera jaoks peab aega leidma 3) tal lihtsalt puudus kogemus koertega. Ko\u0303hklused olid o\u0303igustatud, kuid mina juba teadsin kui palju ro\u0303o\u0303mu vo\u0303ib u\u0308ks loom koju tuua. Leidsime kompromissi, et uus pereliige tuleb siis kui me pa\u0308ris oma kodu saame. Kui aeg saabus, siis olin seitsmendas taevas ning oma uue so\u0303bra valimine ei vo\u0303tnudki va\u0308ga kaua. Olin teatud pesakondadel silma peal hoidnud ning kolme pa\u0308eva pa\u0308rast olin juba kasvatajatega ra\u0308a\u0308kinud ning meil ja\u0308igi u\u0308le ainult oodata kui Koer on piisavalt suureks kasvanud, et saaksime ta koju tuua. Kuu ootamist tundus terve igavik! Loe lisaks Kas sinu pere ja kodu on looma vo\u0303tmiseks valmis? ja Kust ja kuidas looma vo\u0303tta?"}, {"text_idx": "#000008", "text": "Kuidas me koera valisime? 5 punkti, mille peale peaks mo\u0303tlema. Loe lisaks Milline lemmikloom sobib sinu perre ja koju"}, {"text_idx": "#000009", "text": "TO\u0303UG. Ma pean lugu to\u0303ukoertest, kuid ma pole kunagi pidanud ennast to\u0303ukoera omanikuks. Teadsin, et Koer peab tulema segavereline ning taksi sugemetega.\nSUURUS. Kuna me elame 70 ruutmeetrises korteris, siis koer peaks olema va\u0308iksem vo\u0303i keskmise suurusega. Me ei kujutaks ette, et peaksime suurt bernhardiini korteris pidama.\nSUGU. Paljudele pole see kindlasti oluline, kuid minul on kogemust meessoost koertega nii, et sama soo juurde ja\u0308a\u0308mine tundus turvaline valik.\nTAUST. Olin palju lugenud kutsikavabrikutest ning keeldun nendesse panustamast. Minu jaoks oli va\u0308ga oluline MILLINE inimene oli tema kasvataja. Va\u0308ga mitme kohaga tekkis paha tunne nagu kutsikat u\u0308ritatakse iga hinnaga \u201cmaha parseldada\u201d, kuid ma keeldusin sellisesse kohta panustamast. Jah, ma oleksin vo\u0303inud selle kutsika a\u0308ra osta ning talle va\u0308ga head kodu pakkuda, kuid olen ka kindel, et natukese aja pa\u0308rast on asemel uus pesakond ning see no\u0303iaring ja\u0308a\u0308bki kestma. Va\u0308ga huvitav oli asjaolu, et ko\u0303ikidest ko\u0303nedest ainult U\u0308KS inimene esitas MINULE ku\u0308simusi: minu kogemus koertega, elutingimused, palju mul tema jaoks aega on jne. Juba vastates ku\u0308simustele tundsin, et tegemist on va\u0308ga hooliva kasvataja ning Koer on korralikust ja hoolitsetud pesakonnast. Loe lisaks 14 punkti kuidas a\u0308ra tunda kutsikavabrikut\nISELOOM. See hetk oli Koer alles kuu vanune ning pa\u0308rit 8 pealisest pesakonnast. Telefonitsi kirjeldas kasvataja mulle nende ka\u0308itumist ning iseloomu: kes on pesakonna suurim magaja, suurim tu\u0308linorija, suurim memmekas, ko\u0303ige o\u0303rnahingelisem, mu\u0308rakaru jne. Otsustasin valida suurima eraku, kes natukene ma\u0308ngis oma o\u0303dede-vendadega, kuid hoidis ikka omaette. Juba selle kirjelduse juures sain aru, et tegemist on minu koeraga."}, {"text_idx": "#000010", "text": "Nu\u0308u\u0308d ja\u0308i ainult oodata paar kuud ning valmistada kodu ette uueks pereliikmeks. Kuu ootamist tundus terve igavik! Loe Mida koju toodud lemmikloom enamasti vajab?"}, {"text_idx": "#000012", "text": "Kui see ko\u0303ne lo\u0303puks tuli, siis olime juba poole ko\u0303ne pealt autos ning valmis pesamuna koju tooma! Kohale jo\u0303udes veendusin, et kasvataja oligi sama meeldiv inimene kui telefonis tundus. Tema poeg oli ja\u0308tnud talle oma taksikoera hoida ning enne kui naine jo\u0303udis reageerida siis oligi \u201clinna hurmur\u201d neil ku\u0308las ka\u0308inud ning ja\u0308i u\u0308le ainult oodata kaheksa kutsika tulekut. O\u0303ppetund: jooksuajal peab alati oma koeral silma peal hoidma vo\u0303i ta steriliseerima/kastreerima, et va\u0308ltida mittetahetud pesakondade teket. Kui Kasvataja lo\u0303puks Koera alla to\u0303i, siis a\u0308ratundmisro\u0303o\u0303m oli suur! Ta ei asunud mind kohe lakkuma, vaid vaatas mulle va\u0308ga hindavalt ning mo\u0303tlikult otsa, et kas MINA u\u0308ldse tahan sinu juurde tulla. Pa\u0308rast 2 minutit jo\u0303llitamist hakkas ta mind lakkuma ning sellega anti mulle heakskiit. Enne kui minema hakkasime, siis sain natukene ma\u0308ngida Koera o\u0303dede ja vendadega. Ko\u0303ik olid elevil ning jooksid minu u\u0308mber, lakkusid, ma\u0308ngisid, tirisid pu\u0308ksisa\u0308a\u0308rt jne. Terve see aeg Koer istus minu ko\u0303rval ning hoidis u\u0308lbelt oma ka\u0308ppa minu jalgade peal- \u201ckeksige palju tahate aga ta on MINU inimene...\u201d Ja niimoodi meie pere uue liikme saigi..."}, {"text_idx": "#000013", "text": "Vanus: 3 aastat 1 kuu\nTo\u0303ug: ema- tumepruun taks, isa- rotveiler vo\u0303i segavereline rotveilerilaadne vo\u0303i ?\nKehaehitus: erakordselt suured ka\u0308pad ning tugev keha. Ta on taksist ko\u0303rgem, kuid madalam kui na\u0308iteks beagle.\nIseloom: igapa\u0308evaselt salakaval; erakordselt tark, kuid seda u\u0308tlevad vist ko\u0303ik oma loomade kohta; ja\u0308a\u0308rapa\u0308ne; perekonna suhtes kaitsev, vahest liigagi kla\u0308hviv; inimeste suhtes valiv; isekas; ro\u0303o\u0303msameelne; so\u0303bralik.\nLemmik ajaviide: suvel- discgolf, ujumine; su\u0308gisel- pikad metsas jalutamised; talvel- lumes hu\u0308ppamine ja sukeldumine, lumememmede peale pissimine; kevadel- aiato\u0308o\u0308d ja u\u0308mber maja jooksmine. Aastaringselt ka\u0308ime maja taga koertepargis so\u0303pradega ma\u0308ngimas."}, {"text_idx": "#000014", "text": "NB! Elukaaslane, kes oli algselt koera vo\u0303tmise vastu ei kujuta enam elu teisiti ette. Nad on kahekesi nagu sukk ja saabas. Elukaaslane lubab Koerale ko\u0303ike ning Koer teab seda. Kuid mida ta veel ei tea on see, et 3 aasta pa\u0308rast su\u0308nnib koju va\u0308ike konkurent, kes saab meile sama oluliseks kui Koer."}]